b'\n_START_ARTICLE_\nBolero\n_START_SECTION_\n\xc5\xa0panija\n_START_PARAGRAPH_\nBolero se je razvil v \xc5\xa0paniji v poznem 18. stoletju in se ga ple\xc5\xa1e bodisi posamezno (solo) bodisi v paru. Leta 1780 ga je ustvaril \xc5\xa1panski plesalec Sebastiano Carezo. Je zmerno po\xc4\x8dasnega tempa in spremlja petje ali glasbo kastanjet in kitar. Je v tri\xc4\x8detrtinskem taktu in ima ob drugem udarcu vsakega takta triplet. Na to plesno obliko so se pri ustvarjanju opirali \xc5\xa1tevilni klasi\xc4\x8dni skladatelji: Frederic Chopin je napisal bolero za solo klavir, dobro poznan pa je tudi Bolero, ki ga je zlo\xc5\xbeil Maurice Ravel. Njegovo delo je bilo sprva napisano za baletno predstavo, danes pa se ga obi\xc4\x8dajno izvaja kot koncert.\n_START_SECTION_\nKuba\n_START_PARAGRAPH_\nNa Kubi se je bolero razvil v poseben ples v dvo\xc4\x8detrtinskem taktu in se je kot tak raz\xc5\xa1iril v druge dr\xc5\xbeave. V 50. letih 20. stoletja so postali p\xc3\xa9ti boleri izjemno popularni po vsej Latinski Ameriki.'